**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL KULTŪROS IR MENO TARYBOS SUDĖTIES PATVIRTINIMO**

1. **Sprendimo projekto esmė, tikslai ir uždaviniai.**

Pritarus šiam sprendimo projektui, Klaipėdos miesto savivaldybės tarybos kadencijos laikotarpiui bus patvirtinta Kultūros ir meno tarybos sudėtis.

Vadovaujantis Kultūros ir meno tarybos nuostatų Klaipėdos miesto savivaldybės tarybos 2018 m. kovo 29 d. sprendimu Nr. T2-74 „Dėl Kultūros ir meno tarybos nuostatų patvirtinimo“ 11 ir 12 punktais Savivaldybės administracijos Kultūros skyrius iniciavo kultūros ir meno tarybos narių delegavimą.

Į kultūros ir meno tarybą narius delegavo šios institucijos:

* Meno kūrėjų organizacijų padaliniai Klaipėdoje delegavo – Vladą Balsį, (Lietuvos architektų sąjungos Klaipėdos skyriaus narys, architektas), Neringą Poškutę (Lietuvos dalininkų sąjungos Klaipėdos skyriaus pirmininkė), Antaną Stanevičių (Lietuvos fotomenininkų sąjungos Klaipėdos skyriaus narys, fotomenininkas, leidėjas).
* Klaipėdos kultūros magistrai delegavo – Daivą Kšanienę ir Kristiną Jokubavičienę.
* Nevyriausybinės organizacijos veikiančios kultūros srityje delegavo – Marių Tumšį (kultūros vadybininkas, režisierius, Viešosios Įstaigos „Projektas Lt“ kūrybos vadovas), Tomą Viktorą Kiauką (asociacijos „Klaipėdos kultūros bendruomenė“ vykdantysis direktorius, filosofijos mokslų daktaras) Rasą Miuller (Klaipėdos vokiečių bendrijos kultūros projektų vadovė).
* Valstybės ir savivaldybės kultūros įstaigos delegavo - Loretą Narvilaitę (Klaipėdos koncertų salės direktoriaus pavaduotoja kultūrinei veiklai) Inetą Baužytę (Klaipėdos dramos teatro kultūrinės veiklos ir žiūrovų aptarnavimo padalinio vadovė).

Atstovus į kultūros ir meno tarybą deleguojančių institucijų atstovų susirinkimų protokolai, balsų skaičiavimo lapai pridedami.

1. **Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 6 punktu ir 18 straipsnio 1 dalimi ir Kultūros ir meno tarybos nuostatų, patvirtintų Klaipėdos miesto savivaldybės tarybos 2018 m. kovo 29 d. sprendimu Nr. T2-74 „Dėl Kultūros ir meno tarybos nuostatų patvirtinimo“ 9, 10, 11 punktais bei atsižvelgiant į Atstovus į kultūros ir meno tarybą deleguojančių institucijų atstovų susirinkimų protokolus ir balsų skaičiavimo lapus.

1. **Kokių rezultatų laukiama.**

Pritarus šiam sprendimo projektui bus patvirtinta nauja kultūros ir meno tarybos sudėtis.

1. **Sprendimo projekto rengimo metu gauti specialistų vertinimai.**

Rengiant šį sprendimo projektą specialistų vertinimų nebuvo gauta.

1. **Lėšų poreikis sprendimo įgyvendinimui.**

Nėra.

**6. Išlaidų sąmatos, skaičiavimai, reikalingi pagrindimai ir paaiškinimai.**

Neteikiama

1. **Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. Meno kūrėjų organizacijų padalinių Klaipėdoje atstovų balsavusių 2019-05-28 susirinkime dėl naujų kultūros ir meno tarybos narių rinkimo sąrašas ir balsavimo rezultatai, 1 lapas.
2. Klaipėdos kultūros magistrų susirinkimo dėl naujų kultūros ir meno tarybos narių rinkimo posėdžio protokolas (2019-06-03 Nr. VS-2910), 3 lapai.
3. Nevyriausybinių organizacijų veikiančių kultūros srityje susirinkimo dėl naujų kultūros ir meno tarybos narių delegavimo posėdžio protokolas (2019-05-30, Nr.VS-2867), 27 lapai.
4. Kultūros įstaigų atstovų susirinkimo dėl naujų kultūros ir meno tarybos narių delegavimo posėdžio protokolas, 3 lapai.

Kultūros skyriaus vedėja Eglė Deltuvaitė